

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

**APSTIPRINĀTI**ar Balvu novada domes

2024.gada 25.aprīļa

lēmumu (sēdes protokols Nr.7, 1.§)

**NOTEIKUMI**

Balvos

2024.gada 25.aprīlī Nr.1/2024

**PAR BALVU NOVADA PAŠVALDĪBAS IZGLĪTĪBAS IESTĀŽU, KURAS ĪSTENO PIRMSSKOLAS IZGLĪTĪBAS PROGRAMMAS, PEDAGOĢISKO DARBINIEKU AMATA VIENĪBU SKAITA NOTEIKŠANAS KĀRTĪBU**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas 2.punktu un*

*73.panta pirmās daļas 4.punktu*

**I. Vispārīgie jautājumi**

1. Noteikumi par Balvu novada pašvaldības izglītības iestāžu, kuras īsteno pirmsskolas izglītības programmas, pedagoģisko darbinieku amatu vienību skaita noteikšanas kārtību (turpmāk – Noteikumi) nosaka kārtību, kādā Balvu novada pašvaldības izglītības iestādēm (turpmāk – iestāde), kuras īsteno pirmsskolas izglītības programmas (turpmāk – pirmsskolas programma), piešķir pedagoģisko darbinieku amatu vienības.
2. Amatu nosaukumus un profesiju klasifikatora kodus nosaka atbilstoši Ministru kabineta noteikumiem.
3. Noteikumi piemērojami piešķirtās valsts budžeta mērķdotācijas un apstiprinātā Balvu novada pašvaldības budžeta ietvaros.

**II. Pedagoģisko darbinieku amatu vienību skaita noteikšana**

1. Nosakot pedagoģisko darbinieku (turpmāk – pedagogs) amatu vienību skaitu iestādē, ņem vērā:
   1. izglītojamo skaitu;
   2. grupu skaitu;
   3. grupas darba režīmu;
   4. iestādē īstenojamo izglītības programmu.
2. Pedagoga minimālo un maksimālo mēneša darba algas likmi nosaka saskaņā ar Ministru kabineta noteikumiem un Balvu novada pašvaldības domes lēmumu.
3. Pirmsskolā administrācijas amata vienību (vadītāja, vadītāja vietnieka, pirmsskolas izglītības metodiķa amata vienību) skaitu nosaka saskaņā ar Noteikumu pielikumu.
4. Pirmsskolas izglītības skolotāja amata vienību skaitu iestādē nosaka atkarībā no iestādes darba laika.
5. Ja iestādē ir nokomplektēta jaukta bērnu vecuma grupa, pašvaldība izvērtē un piešķir papildu pirmsskolas izglītības skolotāja amata vienības obligātā pirmsskolas vecuma bērnu sagatavošanai pamatizglītības uzsākšanai.
6. Pirmsskolas izglītības skolotāja darba slodze, kas atbilst vienai mēneša darba algas likmei, ir 40 stundas nedēļā saskaņā ar normatīvajiem aktiem.
7. Citu papildu pirmsskolas pedagogu un atbalsta personāla amata vienību skaitu iestādē nosaka individuāli, atbilstoši iestādes izvēlētajam attīstības virzienam un īstenotajām izglītības programmām.

**III. Noslēguma jautājumi**

1. Noteikumi stājas spēkā 2024.gada 1.septembrī.

Domes priekšsēdētājs S.Maksimovs

Pielikums

**Pirmsskolas administrācijas amata vienību skaita noteikšana**

|  |  |  |  |
| --- | --- | --- | --- |
| Izglītojamo skaits iestādē | Vadītājs | Vadītāja vietnieks vai pirmsskolas izglītības metodiķis | Kopā administrācijas likmes |
| Pirmsskolas izglītības iestādēs: |  |  |  |
| 100 un vairāk | 1 | 1 | 2 |
| 70 - 99 | 1 | 0,3 | 1,3 |
| 50 - 69 | 1 | 0,2 | 1,2 |
| 25 - 49 | 0,9 | 0,1 | 1 |
| 18 - 24 | 0,9 | 0 | 0,9 |
| Pirmsskolas izglītības grupās skolās: |  |  |  |
| 40 un vairāk | 0 | 0,2 | 0,2 |
| 20 - 39 | 0 | 0,1 | 0,1 |
| 10 - 19 | 0 | 0 | 0 |